

**KŐRÖSTETÉTLEN KÖZSÉG ÖNKORMÁNYZAT**

**2745 KŐRÖSTETÉTLEN**, Kocséri út 4.

***Tel.: 53/368-005, fax: 53/568-501***

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iktatószám: C/ /2025.

Előterjesztő: Pásztor Roland polgármester

Szakmai előterjesztő: Dr. Diósgyőri Gitta címzetes főjegyző

Tárgy: Szándéknyilatkozat utólagos jóváhagyása

Melléklet: Szándéknyilatkozat

**ELŐTERJESZTÉS**

**Kőröstetétlen Község Önkormányzata Képviselő-testületének**

**2025. április 29-ei nyilvános ülésére**

**Tisztelt Képviselő-testület!**

A vidéki Magyarország élhetőségének és népességmegtartásának támogatása, a városok és községek kiegyensúlyozott fejlődésének biztosítása, valamint a települések közötti térségi együttműködések ösztönzése érdekében Magyarország Kormánya versenyképességi Programot indított:

<https://kormany.hu/kozigazgatasi-es-teruletfejlesztesi-miniszterium/versenykepes-jarasok-program>

A program kiemelt célja, hogy a járások szempontjából jelentős, több település helyzetét javító, illetve az adott járás lakosságának minél nagyobb hányadát érintő fejlesztések támogatásával ösztönözze a térségi és települési együttműködéseket, megteremtse a párbeszédet a járások települései között annak érdekében, hogy közös céljaikat minél hatékonyabban valósítsák meg.

A Képviselő-testület a 2025. április 1-jén a 25/2025. (IV. 1.) Ök. határozatában döntött arról, hogy konzorciumi megállapodást köt azokkal a Ceglédi Járáshoz tartozó települési önkormányzatokkal, amelyek támogatják, hogy a fenti program keretén belül a Bogács, Zöldváralja u. 1. szám alatti ingatlan felújításra kerüljön.

**A fejlesztési igény 2025. április 9-ei határidőre – online felület használatával - benyújtásra került.**

Szintén április 9-én aláírásra került egy másik konzorciumi megállapodásra irányuló „Szándéknyilatkozat”, melynek tartalma a következő:

***„1.******A szándéknyilatkozat tárgya****: a Versenyképes Járások Programban való részvétel céljából konzorcium létrehozása.*

***2.******Támogatom****, hogy**Cegléd Város Önkormányzata**a Versenyképes Járások Program keretein belül fejlesztési igényt nyújtson be:*

***2.a.*** *Ceglédi Toldy Ferenc Kórház és Rendelőintézet (Cegléd, Törteli út 1-3.) eszközfejlesztése - különös figyelemmel a klimatizálásra,*

***2.b.*** *helyi köznevelési, szakképzési intézmények felújítása, illetve*

***2.c.*** *autista ellátást biztosító intézmény - Losontzi EGYMI Cegléd, Buzogány u. 23. – felújítása*

***2.d.*** *Okoszebra a hozzátartozó biztonsági kiegészítőkkel - a 2745 Kőröstetétlen, Szolnoki út 1. szám alatt található Általános Iskola elé*

***2.e.*** *Kerékpárút tervezése, kiépítése a Kőröstetétlennel szomszédos települések irányába megvalósítása érdekében.*

***3.******Kijelentem****, hogy* ***konzorciumként*** *szándékomban áll részt venni a Versenyképes Járások Programban a cél megvalósítása érdekében és* ***együttműködőm*** *Cegléd Város Önkormányzatával a fejlesztési igény benyújtása érdekében.*

***4.*** *Kijelentem, hogy legkésőbb a támogatási igény benyújtási határideje végéig megkötöm a végleges konzorciumi megállapodást az együttműködő önkormányzatokkal.”*

**A benyújtott fejlesztési igények elbírálására - a Járási Fejlesztési Fórum javaslata alapján – 2025. május 26. és június 10. között** kerül sor.

A benyújtott fejlesztési igényeket a Járási Fejlesztési Fórum tárgyalta meg, és a járási keret kétszerese mértékéig javaslatot tett a közigazgatási és területfejlesztési miniszternek azok támogatására. Ezt követően lehet majd benyújtani a támogatási igényt.

A *Magyarország helyi önkormányzatairól szóló 2011. évi CLXXXIX. törvény* (Mötv.) 68. § (3) bekezdése értelmében *„A polgármester a képviselő-testület utólagos tájékoztatása mellett, a 42. §-ban meghatározott ügyek kivételével dönthet* ***a két ülés közötti időszakban felmerülő,******halaszthatatlan*** *– a szervezeti és működési szabályzatban meghatározott – a képviselő-testület hatáskörébe tartozó* ***önkormányzati ügyekben****.”*

A határozati javaslat szerint arról szükséges dönteni a képviselő-testületnek, hogy a 2025. április 9-én általam alulírott szándéknyilatkozatot tartalmát tudomásul veszi és utólagosan jóváhagyja.

Kérem az előterjesztés megvitatását, valamint a határozat-tervezet elfogadását.

Az előterjesztést a **Jogi- Gazdasági és Kulturális Bizottság** tárgyalja meg. A Bizottság véleményét az elnök a Képviselő-testület ülésén szóban ismerteti.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** ülés keretében, az 50. § rendelkezései alapján - figyelemmel a Képviselő-testület szervei szervezeti és működési szabályzatáról szóló 19/2014. (XI. 26.) Önkormányzati rendelet 37. § (3) bekezdésében foglalt rendelkezésekre – **minősített** többségű szavazati arányt igényel.

Kőröstetétlen, 2025. április 22.

Pásztor Roland

polgármester

**Határozati javaslat**

**Kőröstetétlen Község Önkormányzat Képviselő-testülete –** *Magyarország helyi önkormányzatairól szóló 2011. évi CLXXXIX. törvény* 68. § (3) bekezdésére figyelemmel

1. Tudomásul veszi és utólagosan jóváhagyja Pásztor Roland polgármesternek Kőröstetétlen Község Önkormányzata nevében, két ülés közt, halaszthatatlan önkormányzati ügyben tett, 2025. április 9-én kelt alábbi szándéknyilatkozatát:

***„1.******A szándéknyilatkozat tárgya****: a Versenyképes Járások Programban való részvétel céljából konzorcium létrehozása.*

***2.******Támogatom****, hogy**Cegléd Város Önkormányzata**a Versenyképes Járások Program keretein belül fejlesztési igényt nyújtson be:*

***2.a.*** *Ceglédi Toldy Ferenc Kórház és Rendelőintézet (Cegléd, Törteli út 1-3.) eszközfejlesztése - különös figyelemmel a klimatizálásra,*

***2.b.*** *helyi köznevelési, szakképzési intézmények felújítása, illetve*

***2.c.*** *autista ellátást biztosító intézmény - Losontzi EGYMI Cegléd, Buzogány u. 23. – felújítása*

***2.d.*** *Okoszebra a hozzátartozó biztonsági kiegészítőkkel - a 2745 Kőröstetétlen, Szolnoki út 1. szám alatt található Általános Iskola elé*

***2.e.*** *Kerékpárút tervezése, kiépítése a Kőröstetétlennel szomszédos települések irányába megvalósítása érdekében.*

***3.******Kijelentem****, hogy* ***konzorciumként*** *szándékomban áll részt venni a Versenyképes Járások Programban a cél megvalósítása érdekében és* ***együttműködőm*** *Cegléd Város Önkormányzatával a fejlesztési igény benyújtása érdekében.*

***4.*** *Kijelentem, hogy legkésőbb a támogatási igény benyújtási határideje végéig megkötöm a végleges konzorciumi megállapodást az együttműködő önkormányzatokkal.”*

1. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: Pásztor Roland polgármester

Az előterjesztést láttam:

Dr. Diósgyőri Gitta

címzetes főjegyző